
Tájékoztató a DIGITALFILM Filmalkotók Magyarországi Digitális Jogkezelő Egyesületéről

2006. február 16-án megalakult a DIGITALFILM Filmalkotók Magyarországi Digitális Jogkezelő Egyesülete. 

Az Egyesület a tevékenységét a filmalkotók szerzői jogait védő más jogkezelő szervezetekkel: a Filmjus-szal, az Artisjus-szal és a Hungart-tal együttműködésben kívánja végezni.

Az Egyesület célja a filmalkotók szerzői jogainak védelme a modern digitális on-line felhasználások területén, mint az Internet, a különböző interaktív mobil-telefon-, illetve digitális televíziós szolgáltatások. 

A megalakult Egyesület célja, hogy a különböző már létező szerzői jogvédelemmel foglalkozó szervezetekkel együttműködésben biztosítsa a filmrendezők, operatőrök, filmírók, díszlet- és látványtervezők és filmproducerek szerzői jogainak védelmét, az internetes felhasználások céljára használt kópiák ellenőrzését, az oktatási intézmények, iskolák, egyetemek és a széles közönség számára a jogszerű, jó minőségű internetes filmkópiákhoz való széleskörű hozzáférést. 

Az Egyesület elsősorban a magyar filmek digitális on-line jogainak védelmét tűzte ki célul, hiszen a nemzeti filmvagyon körébe tartozó nagyszámú kulturális érték védelme az Interneten és más digitális felhasználások területén teljességgel rendezetlen, az alkotók jogvédelme nem megoldott. Erre a problémára kíván megoldást nyújtani a DIGITALFILM Egyesület, amelyhez számos játék-, dokumentum, természet- és tudományos ismeretterjesztő, valamint animációs filmrendező, operatőr, filmíró, látvány-, díszlet- és jelmez-, illetve animációs figuratervező, valamint producer csatlakozott, illetve fejezte ki csatlakozási szándékát. 

Az Egyesület szándéka, hogy szoros együttműködést alakítson ki a Magyar Nemzeti Filmarchívummal és a magyar audio-vizuális kultúra védelmével foglalkozó más intézményekkel, archívumokkal, minisztériumokkal, szervezetekkel, valamint a külföldi digitális audio-vizuális jogvédő szervezetekkel. 

A Magyar Nemzeti Filmarchívum mint a magyar nemzeti filmvagyon jogainak jövőbeni kezelője már jelezte érdeklődését az Egyesülettel történő hosszú távú együttműködés iránt.

Az Egyesület megválasztott elnökségének tagjai Nóti Éva, aki Nóti Károlynak, az egyik első magyar hangosfilm, a Hippolyt a lakáj és több nagysikerű 30-as évekbeli magyar film forgatókönyvírójának lánya és szerzői jogainak örököse, Gyarmathy Ágnes jelmeztervező, aki egyebek mellett Szabó István számos kiemelkedő jelentőségű filmjének jelmeztervezője, Kende János operatőr, aki sok filmtörténeti jelentőségű magyar film operatőre, mint az Ámbár tanár úr, a Jézus Krisztus Horoszkópja, a Locsolókocsi, a Hajdúk vagy a Csend és kiáltás, Pálfi György, aki  a 2006. évi 37. Magyar Filmszemle díjnyertes játékfilmjének, a Taxidermiának a rendezője és forgatókönyvírója. Az Egyesület megválasztott elnöke Erkel András, aki olyan nagysikerű nemzetközi, EMMY-, BAFTA-, illetve berlini ezüst medve díjat nyert animációs filmalkotások producere, mint a Mr. Bean, vagy a My Baby Left Me.

Az Egyesület a Magyar Mozgókép Közalapítvánnyal, a Nemzeti Kulturális Minisztériummal és az Európai Unió MEDIA programjának Magyarországi Irodájával együttműködésben „A filmkultúra védelme - lehetőségek és perspektívák a digitális korszakban” címmel 2006. március 27-én Filmszakmai Fórumot szervez az Uránia Nemzeti Filmszínházban. A Filmszakmai Fórum részletes programja az Egyesület honlapján, a www.digitalfilm.org.hu oldalon tekinthető meg.

A DIGITALFILM által szervezett 2006. március 27-ei Filmszakmai Fórum tervezett programja
Időpont: 2006. március 27., 9:30-tól 13 óráig

Helyszín: Uránia Nemzeti Filmszínház /Csortos terem/ (1088 Budapest, Rákóczi út 21.)

I. SZAKMAI ELŐADÁSOK

1. Kultúrkormányzati álláspont: A filmtörvény és a filmjogok rendezése

Előadó: a Nemzeti Film Iroda (NKÖM) illetékes munkatársa

Időtartam: kb. 20 perc

2. Filmalkotói álláspont: Nemzetközi szabályozási trendek a filmalkotók védelmével, illetve a filmalkotók internetes jogainak rendezésével kapcsolatban

Előadó: Kézdi-Kovács Zsolt filmrendező, az Eurimage munkatársa

Időtartam: kb. 20 perc

3. Internet-szolgáltatói álláspont: Lehetőségek, víziók és problémák a filmek interneten való terjesztésével kapcsolatban

Előadó: Simó György a T-Online Magyarország Rt. vezérigazgatója / Veszelovszki Zsolt a port.hu kulturális programajánló portál alapítója

Időtartam: kb. 20 perc

II. ÉLŐ INTERNETES BEMUTATÓ 

Aktuális helyzetkép a filmalkotások internetes terjesztéséről, a legális kezdeményezésekről és kalózkodás következményeiről.


A bemutatót a DIGITALFILM Egyesület informatikai csoportvezetője tartja.

Közvetlenül a bemutatót követően kerül sor a kerekasztal-beszélgetésre a fenti előadók és az informatikus szakértő részvételével.

III. KEREKASZTAL-BESZÉLGETÉS

Téma: aktuális problémák és jövőbeni lehetőségek a filmek internetes, illetve on-line terjesztésével kapcsolatban - a különböző érintett szervezetek és személyek álláspontjának bemutatása

Részvevők: a Nemzeti Film Iroda (NKÖM) illetékes munkatársa, Kézdi-Kovács Zsolt filmrendező, az Eurimage munkatársa, Simó György a T-Online Magyarország Rt. vezérigazgatója / Veszelovszki Zsolt a port.hu kulturális programajánló portál alapítója, Kende János operatőr, a Magyar Operatőrök Társaságának alelnöke, Kálomista Gábor producer, Magyar Producerek Szövetségének elnöke / Kántor László producer, a Magyar Producerek Szövetségének alelnöke, Dr. Kálmán András, az Audiovizuális Művek Szerzői Jogait Védő Közcélú Alapítvány igazgatója.

A Fórum programja hozzáférhető a DIGITALFILM Egyesület honlapján is: www.digitalfilm.org.hu, ahol további információkat is talál az Egyesületről.

Együttműködők:

Nemzeti Kulturális Örökség Minisztériuma

Magyar Mozgókép Közalapítvány

Media Desk Magyarország Iroda 

Danubia Szabadalmi és Védjegy Iroda Kft.
Kapcsolatok:

dr. Sár Csaba a DIGITALFILM Egyesület főtitkára

tel: +36 1 457 0550

mb.: +36 30 223 6759

Fax: 214 84 19

www.digitalfilm.org.hu
info@digitalfilm.org.hu 

Katapult – Európai Forgatókönyv Fejlesztő központ 2006

Az első hazai központú, de nemzetközi tanárokkal és résztvevőkkel működő forgatókönyv fejlesztő tréning saját filmtervek kidolgozására. 
Kétszer 5 napos intenzív műhelymunka Budapesten és Prágában, valamint egy on-line konzultáció.
Időpontok és helyszínek:
2006. június 01-06. (Budapest)
2006. szeptember (On-line)
2006. december 05-10. (Budapest vagy Prága)
Az Európai Unió MEDIA Plus Program, a Nemzeti Kulturális Örökség Minisztériuma, a Magyar Mozgókép Közalapítvány, és a Katapult Film Kft. támogatásával. 

Meghosszabbított jelentkezési határidő: 2006. április 15. (postázás dátuma) 

Kiknek?

Európai forgatókönyvírók, rendezők, producerek jelentkezését várjuk. 
Alkotócsoportok előnyben. 

3 workshop forduló játékfilm forgatókönyvek műhelymunkaszerű fejlesztésére

A Katapult - Európai Forgatókönyvíró Központ programja 8 hónap leforgása alatt három intenzív workshop fordulóból áll. A független zsűri által kiválasztott 15 filmterv írói, illetve plusz 1 fő (rendező vagy producer) lehetőséget kapnak, hogy kis csoportokban (maximum 5 filmterv/csoport), nemzetközileg elismert, forgatókönyvírással, illetve tanítással foglalkozó szakemberek segítségével fejlesszék saját filmterveiket. 
 A munka három csoportban történik. A csoportokban egy-egy tanár vezetésével, műhelymunkaszerűen, mindenki részt vesz az összes forgatókönyvterv átbeszélésében, a problémák megvitatásában, illetve a megoldások keresésében. 

A munka angol nyelven folyik.

A Katapult Film Kft. szervezésében megrendezendő forgatókönyv fejlesztő workshop-sorozat célja egy olyan nemzetközi fórum megteremtése, ahol európai filmes szakemberek találkoznak, s együttes erővel, műhelymunka és vetítéssorozat keretében oktatják, s tanulják mindazt, ami a forgatókönyvírás mesterségéből elsajátítható. 

Fővédnök: Jirí Menzel

Rendkívül fontos szellemi támogatást jelent számunkra ez, a leendő résztvevőknek pedig kivételes alkalmat biztosít arra, hogy találkozhassanak, illetve dolgozhassanak Menzel úrral, aki részt vesz az egyik workshop fordulón. 

Neves tanári kar, nemzetközi oktatási tapasztalattal

Hana Cielova, (Csehország), forgatókönyvíró, dramaturg, kritikus. 

Giovanni Robbiano, (Olaszország), forgatókönyvíró, rendező, producer. A Genovai Egyetem, valamint a Mediterranean Film Institute európai forgatókönyv fejlesztő program tanára. 

Kirsten Harder, (Németország), író, forgatókönyvíró, dramaturg. 
Várható eredmények
1. kidolgozott forgatókönyvek, melyek egy közös európai nyelvet beszélnek, mégis magukban őrizve a nemzetekre jellemző ,,dialektusokat'' 

2. új filmes koprodukciók alapjainak megteremtése producerek bevonásával 

3. az európai filmrendezők - a közös munka nyújtotta élmény hatására - megbizonyosodnak arról, hogy megosztani az írás folyamatát legalább még egy emberrel, a forgatókönyvíróval, az elkészítendő film hasznára válik 

Kontakt

Esztergályos Krisztina / Katapult Film Kft.
Tel: +36 1 787 3558
E-mail: office@katapultfilm.hu
Web: www.katapultfilm.hu/workshop

 A Pingvinek vándorlása díjat nyert Hollywoodban
MEDIA által támogatott francia film nyerte a legjobb dokumentumfilmnek járó Oscar-díjat
A MEDIA Program által támogatott francia film, a Pingvinek vándorlása nyerte idén a legjobb dokumentumfilmnek járó Oscar-díjat Hollywoodban. Viviane Reding, az Európai Unió Információs Társadalom és Média ügyekért felelős biztosa üdvözölte az Akadémia döntését, mely újabb bizonyítékul szolgál az európai filmek minőségére és a MEDIA Program sikerére vonatkozóan. A Pingvinek vándorlása összesen 1,13 millió euró támogatást kapott a MEDIA Programtól a Franciaországon kívüli forgalmazásra (mozi és videó).  

Az európai filmek már nem csupán saját nemzeti mozi-piacain sikeresek, hanem más európai országokban, sőt más kontinenseken is sikereket érnek el. -mondta Viviane Reding. Ugyanakkor a Biztos asszony hangsúlyozta, hogy mivel Európában az audiovizuális piac töredezett és az új piacok megközelítése nem elég hatékony, az európai filmek komoly lehetőségektől esnek el.

Az Európai Unió audiovizuális szolgáltatásokra vonatkozó kereskedelmi egyensúlya továbbra is aggodalomra ad okot. Az audiovizuális ipar jelenleg egymillió embert foglalkoztat az Unióban. Ki kell dolgoznunk az európai filmexport stratégiáját, szem előtt tartva a digitális forgalmazás és az on-line filmek elterjedését, melyek új távlatokat nyitnak az új piacok, -például Brazília, Dél-Afrika, vagy Kína- elérésében. Jelenleg ezen dolgozunk. -tette hozzá Viviane Reding.

Az európai audiovizuális szektor számára továbbra is nagy jelentősséggel bír a MEDIA Program. Az Európai Bizottság 1,055 milliárd eurós költségvetést ajánlott a MEDIA Program 2007 és 2013 közötti időszakára. Az Európai Parlament és a tagállamok között jelenleg is folynak a tárgyalások a MEDIA Programnak ítélendő végleges támogatás összegéről. Tízből kilenc európai játékfilm származási országon kívüli forgalmazását a támogatja MEDIA Program. A MEDIA 2007 Program célkitűzése a nem nemzeti európai filmek piaci részesedését 10%-ról 20%-ra növelni a következő hét év során.   

A jelenleg érvényben lévő MEDIA programok, a MEDIA Képzés és a MEDIA Plus 513 millió eurós költségvetéssel, 2001-től 2006 végéig vannak érvényben. 2005-ben a MEDIA 100 millió eurót fektetett be az európai moziba a képzés, a gyártás-előkészítés, a forgalmazás és a promóció területein. A tavalyi évben a MEDIA, egyebek mellett 1 500 forgalmazási projektet finanszírozott, lehetőséget biztosítva ezzel a filmeknek, hogy származási országaikon kívül is bemutatásra kerüljenek.

Az idei, 78. Oscar-gálán a Pingvinek vándorlása mellett négy másik MEDIA által támogatott film volt a jelöltek között: a Sophie Scholl (német), a Merry Christmas (francia / német / belga / brit / román) és a Paradise Now (palesztin / holland / francia / német) a Legjobb Külföldi Film kategóriában, valamint a Darwins Nightmare (belga / osztrák) a Legjobb Dokumentumfilm kategóriában. A fenti négy film összesen, mintegy 1,5 millió euró támogatást kapott a MEDIA Programtól. 




Europa Cinemas hírek 
Europa Cinemas Digitális Támogatás

Az Europa Cinemas bejelentette, hogy már lehet jelentkezni a digitális támogatására (Digital Support). 

Európai mozi üzemeltetők (akár Europa Cinemas tagok, akár nem) pályázhatnak európai filmek 2005-ben történt digitális vetítéseinek támogatására (minimum 30 vetítés és legalább 2 film). 
A jelentkezési lapok letölthetők az Europa Cinemas honlapjáról angol, illetve francia nyelven:

Angol verzió: http://www.europa-cinemas.org/en/programmes/cinema_numerique/mesures_soutien.php
Francia verzió: http://www.europa-cinemas.org/fr/programmes/cinema_numerique/mesures_soutien.php
Jelentkezési határidő: 2006. március 24.

Berlin 2006: Europa Cinemas Label

A négy Europa Cinemas mozi üzemeltetőből álló szakmai zsűri, név szerint Suzan Beermann (Berlin, Németország), Vladimir Trifonov (Szófia, Bulgária), Martin Kaufmann (Bolzano, Olaszország) és Patrick Deboes (Gent, Belgium) a német Detlev Buck Knallhart (Tough Enough) című filmjének ítélte oda az Europa Cinemas Label díjat a 2006-os Berlini Filmszemlén.  

Az Europa Cinemas elérhetőségei:

Antoine Trotet,

MEDIA & Digital Cinema

EUROPA CINEMAS

54 rue Beaubourg 75003 Paris, France

Tel.: +33 (0) 1 42 71 87 67

Fax: + 33 (0) 1 42 71 47 55 

E-mail: atrotet@europa-cinemas.org
További információ: www.europa-cinemas.org 

Cannes-i akkreditáció

Szeretnénk felhívni mindazok figyelmét, akik részt kívánnak venni a Cannes-i Filmfesztiválon és Vásáron, hogy ne feledkezzenek meg az akkreditációról. 
Az idén a Cannes-i Filmfesztivál május 17. és 28. között kerül megrendezésre, a vásár ennél egy nappal rövidebb,  27.- én már befejeződik..
 Mindazoknak, akik be szeretnének jutni a Cannes-i Filmfesztivál vagy a Cannes-i Filmvásár területére, rendezvényeire, vetítéseire, ehhez akkreditációra van szüksége, melyet
a fesztivál honlapján on-line kell kérni a következő határidők előtt: 
FESZTIVÁL AKKREDITÁCIÓ :  ÁPRILIS 22.
MARKET AKKREDITÁCIÓ :  ÁPRILIS 14.
E határidők után akkreditációs kéréseket nem fogadnak el. 
A producerek és egyéb filmes szakemberek a következő akkreditáció típusok közül választhatnak.
FESZTIVÁLI AKKREDITÁCIÓ
Mire jogosít?
Belépés a fesztivál és a vásár területére, 
jegyek bizonyos fesztiváli vetítésekre a szabályzatnak megfelelően,
megjelenés a Cannes-i Filmfesztivál résztvevőinek listáján.

Mennyibe kerül?
Ingyenes
A jelentkezés határideje: 2006. április 22.

Hogyan lehet hozzájutni?

A www.festival-cannes.org honlapon az accrediter/registration menüponton keresztül a accreditation  festival/festival accreditation-t választva. A külföldi producerek regisztrálásával az UNIFRANCE foglalkozik. Azoktól, akik az előző években nem rendelkeztek akkreditációval, a cég létezését és működését bizonyító dokumentumokat kérnek, ezen kívül egy cég számára csak limitált számú akkreditációt adnak ki.
MARKET AKKREDITÁCIÓ
Mire jogosít?
Szabad belépés a fesztivál és a vásár területén minden helyszínre, 
belépés a vásári vetítésekre,
jegyek bizonyos fesztiváli vetítésekre a szabályzatnak megfelelően,
megjelenés a Cannes-i Filmvásár (Market) katalógusában cégadatokkal, fényképpel.
hozzájutás a vásár összes kiadványához
hozzáférés a cannesmarket.com adatbázishoz

Mennyibe kerül?
299 euró      

Hogyan lehet hozzájutni?
A www.festival-cannes.org honlapon az accrediter/registration menüponton keresztül a Marché du Film-et választva, vagy egyenesen a www.cannesmarket.com honlapon a register menüpontban.
PRODUCERS NETWORK

A Cannes-i Fesztivál harmadik alkalommal rendezi meg ezt a nemzetközi koprodukciók létrejöttét elősegítő rendezvényt.
A Producers Network-be mintegy 500 producert választanak be. Olyanok jelentkezhetnek, akiknek fő tevékenysége a filmgyártás és legalább egy olyan játékfilmet gyártottak, amelyet az elmúlt három évben moziban is bemutattak. Egy cégből maximum két fő vehet részt a programban. További információ a www.cannesmarket.com honlapon található.
PRODUCERS NETWORK AKKREDITÁCIÓ ÉS RÉSZVÉTEL A PROGRAMBAN

Mire jogosít?
-szabad belépés a fesztivál és a vásár területén minden helyszínre;

-belépés a vásári vetítésekre;
-jegyek bizonyos fesztiváli vetítésekre a szabályzatnak megfelelően;
-megjelenés a Cannes-i Filmvásár katalógusában cégadatokkal, fényképpel;
-hozzájutás a vásár összes kiadványához;
-hozzáférés a cannesmarket.com adatbázishoz.

EZEKEN A MARKET AKKRIDETÁCIÓ ÁLTAL IS NYÚJTOTT SZOLGÁLTATÁSOKON TÚL A KÖVETKEZŐKRE JOGOSÍT:
-részvétel a program keretében szervezett tematikus produceri reggeliken
-jogi tanácsadás igénybevétele
-a cégnek és projektjeinek ismertetése a Producerek katalógusában

Mennyibe kerül?
335 euró
Jelentkezési határidő: 2006. április 14. 

Hogyan lehet hozzájutni?
A www.festival-cannes.org honlapon az accrediter/registration menüponton keresztül vagy egyenesen a  www.cannesmarket.com honlapon a Producers Network menüpontban.
A Cannes-i Filmvásár területén működő magyar és európai pavilon működésével, szolgáltatásaival kapcsolatban a későbbiekben tájékoztatunk mindenkit.
További kérdéseikkel forduljanak a MEDIA Desk Magyarország Iroda munkatársaihoz.
Pályázati határidők 2006


05/2005 Piaci hozzáférés és európai fesztiválhálózatok
Határidő: 2006. május 10. (2007-ben lezajló éves projektek, valamint a 2007. január 1. és május 31. között induló projektek esetében) 

Kik pályázhatnak?
Az audiovizuális szektorhoz tartozó közintézmények és magánvállalatok.

A pályázat keretében az alábbi tevékenységek támogathatók: 
-1. Piaci hozzáférés a szakemberek számára
-2. Európai alkotások promóciója a gyártási fázistól kezdve
-3. Adatbázisok és számítógépes alkalmazások létrehozása az európai filmes és multimédiás hálózatok szakmai szereplői számára
-4. A nagyközönségnek szánt európai alkotások promóciója
-5. Európai filmfesztivál-hálózatok

Támogatás mértéke: 
Az elszámolható költségek legfeljebb 50%-a lehet.

09/2005 Gyártás-előkészítés

Egyedi projektek
Határidő: 2006. február 28. 

Határidő 2: 2006. május 31.
Kik pályázhatnak?
Független gyártó vállalatok, melyeket legalább 12 hónapja nyilvántartásba vettek. Nincsenek követelmények a vállalat forgalmára, vagy nyereségére vonatkozóan, ám a vállaltnak igazolnia kell pénzügyi képességeit. 

Támogatás az alábbi kategóriákra kérhető:
-Játékfilm (minimum 50 perc)
-Kreatív dokumentumfilm (minimum 25 perc)
-Animáció (minimum 24 perc)
-Multimédia projekt
Támogatás összege:
A támogatás mértéke az elszámolható költségek legfeljebb 50%-a, illetve kivételes esetekben legfeljebb 60%-a lehet.  A támogatás összege műfajonként változik, de minimális összege 10 000 
euró, maximális összege pedig 80 000 euró lehet.
Slate Funding (Csomagtervek)

Határidő: 2006. február 28. 

Határidő 2: 2006. május 31.
Kik pályázhatnak?
Független gyártó vállalatok, melyeket legalább 3 éve nyilvántartásba vettek. A Slate Fundinghoz (Csomagtervekhez) nyújtott támogatás azoknak a vállalatoknak szól, melyek rendelkeznek már nemzetközi tapasztalatokkal, és megvan a pénzügyi kapacitásuk ahhoz, hogy egyidejűleg több projekt fejlesztését végezzék. 

Támogatás az alábbi kategóriákra kérhető:
-Játékfilm (önálló filmek, vagy sorozatok) (minimum 50 perc)
-Kreatív dokumentumfilm (önálló filmek, vagy sorozatok) (minimum 25 perc)
-Animáció (önálló filmek, vagy sorozatok) (minimum 24 perc)
-Multimédia projekt

Slate Funding (Csomagterv) 1, vagy 2, illetve Slate Funding (Csomagterv) első, vagy második fázis?
-A Slate Funding (Csomagterv) 1 vagy 2 különböző méretű és pénzügyi teljesítőképességű vállalatokra irányul. Ahhoz, hogy egy vállalat Slate Funding (Csomagterv) 1-re pályázhasson, egy 3-6 projektet magába foglaló, három évre szóló fejlesztési tervet kell benyújtania. Amennyiben egy vállalat Slate Funding (Csomagterv) 2-re szeretne pályázni, egy 3-10 projektet magába foglaló három évre szóló fejlesztési tervet kell benyújtania. 
-A Slate Funding (Csomagterv) második fázisára azok a vállalatok pályázhatnak, amelyeket a Slate Funding (Csomagterv) első fázisában már kiválasztottak, és megfeleltek minden feltételnek.  
Támogatás összege:
Slate Funding (Csomagterv) 1 esetében: A támogatás összege műfajonként változik, de minimális összege 60 000 euró, maximális összege pedig 90 000 euró lehet.
Slate Funding (Csomagterv) 2 esetében: A támogatás összege műfajonként változik, de minimális összege 100 000 euró, maximális összege pedig 150 000 euró lehet.
10/2005 TV sugárzás 

Határidő 1: 2006. február 17.
Határidő 2: 2006. június 16.
Határidő 3: 2006. november 3.
Kik pályázhatnak? 
Független gyártó vállalatok, melyek fölött nem gyakorol többségi kontrollt televíziós műsorsugárzó. A pályázat benyújtásakor a projekt költségvetési finanszírozásának minimum 50%-át kell garantálni harmadik féltől származó finanszírozási forrásokból. 

A pályázatra benyújtott műnek független európai televíziós produkciónak kell lennie, játékfilm, animációs film vagy kreatív dokumentumfilm kategóriákban. 
A pályázatban részt kell, hogy vegyen legalább két műsorsugárzó cég, -koprodukció , vagy elővásárlás formájában- legalább két, különböző nyelvterülethez tartozó MEDIA tagországból. 
Támogatás az alábbi kategóriákra kérhető:
-Játékfilm (önálló filmek, vagy sorozatok) (minimum 50 perc)
-Kreatív dokumentumfilm (önálló filmek, vagy sorozatok) (minimum 25 perc) 
-Animáció (önálló filmek, vagy sorozatok) (minimum 25 perc)

Támogatás összege:
A támogatás mértéke játék- és animációs filmek esetében nem haladhatja meg a gyártási költségvetés 12,5%-át, kreatív dokumentumfilmek esetében pedig nem haladhatja meg a gyártási költségvetés 20%-át.  
A támogatás összege projektenként legfeljebb 500 000 euró lehet.
12/2005 Szelektív mozi forgalmazás

Határidő 1: 2006. április 1.
Határidő 2: 2006. július 7.
Határidő 3: 2006. december 1.

Kik pályázhatnak?
Európai mozi forgalmazó vállalatok. Csak olyan csoportosulások támogathatók, melyekben legalább öt, különböző nemzeti területeken működő forgalmazó vesz részt (lehetőleg különböző nyelvi területekről), melyek egy vagy több európai, nem nemzeti film forgalmazására pályáznak.  
Támogatás a legalább 60 perc hosszúságú játékfilmekre, kreatív dokumentumfilmekre, vagy animációs filmekre igényelhető. 

Támogatás összege:
A támogatás mértéke a forgalmazás elszámolható költségeinek legfeljebb 50%-a lehet. Filmenként és forgalmazási területenként a támogatás összege maximum 30 000 euró lehet (illetve 40 000 euró, amennyiben animációs, vagy gyerekfilmről van szó). 
13/2005 Automatikus mozi forgalmazás

Határidő: 2006. április 30.

Kik Pályázhatnak?
Európai mozi forgalmazó vállalatok.

Az automatikus mozi forgalmazási támogatás két fázisban történik:
1. Létrehozási szakasz: Egy potenciális pénzalap létrehozása, melyet az adott évben a MEDIA Programban résztvevő országokban európai, nem nemzeti filmekre eladott mozijegyek alapján számítanak ki. 
2. Újra-befektetési szakasz: A forgalmazók által létrehozott potenciális pénzalapot újra be kell fektetni a következőkbe:
-új, európai, nem nemzeti filmek koprodukciójába;
-új, európai, nem nemzeti filmek forgalmazási jogainak megszerzésébe (minimum garancia által);
-új, európai, nem nemzeti filmek bemutatási költségeibe (kópiák gyártása, feliratozása), valamint promóciós és reklámköltségeibe.     
Támogatás a legalább 60 perc hosszúságú játékfilmekre, kreatív dokumentumfilmekre, vagy animációs filmekre igényelhető. 

Támogatás mértéke:
A támogatás mértéke a forgalmazás elszámolható költségeinek legfeljebb 60%-a lehet.
14/2005 VHS és DVD forgalmazás

Határidő: 2006. április 15.

Kik pályázhatnak?
Európai VHS/DVD kiadóvállalatok, azaz bármely olyan vállalat, amely egy adott területre szerződéssel megvásárolta egy film kiadási jogait, annak kiadásáért közvetlenül felelős, valamint viseli a kiadás és a forgalmazás költségeit. 

Az automatikus VHS/DVD forgalmazási támogatás két fázisban történik:
1. Létrehozási szakasz: Egy potenciális pénzalapot hoznak létre a pályázatra jogosult európai VHS/DVD kiadóvállalat részére, egy referencia évben a pályázó által forgalmazott európai, nem nemzeti filmekből származó nettó bevételek alapján.  
2. Újra-befektetési szakasz: A létrehozott potenciális pénzalapot csak újra-befektetési projekteken keresztül lehet felhasználni. A potenciális alapot az alábbiakba lehet újra befektetni:
-DVD formátumú európai, nem nemzeti filmek gyártási és/vagy promóciós költségeibe;
-VHS formátumú európai, nem nemzeti filmek promóciós költségeibe.

Támogatás az alábbi kategóriákra kérhető:
-Játékfilm (minimum 60 perc)
-Kreatív dokumentumfilm (önálló filmek, vagy sorozatok) (minimum 50 perc)
-Animáció (önálló filmek, vagy sorozatok) (minimum 50 perc)

Támogatás mértéke:
A támogatás mértéke az elszámolható költségek legfeljebb 50%-a lehet.

MEDIA által támogatott képzési programok - aktuális határidők 

ESoDoc: European Social Documentary 2006

Társadalmi témájú dokumentumfilmes képzés
Képzés ideje, helyszíne: 

1. workshop: 2006. május 21.-27., Bolzano, Olaszország

2. workshop: 2006. július

3. workshop: 2006. október

Jelentkezési határidő: 2006. március 27.
www.esodoc.com
Three-Month Bristol Animation Workshop - Summer Session 2006
Három hónapos animációs képzés
Képzés ideje, helyszíne: 2006. június 26. - szeptember 8., Bristol, Egyesült Királyság

Jelentkezési határidő: 2006. április 10.
www.uwe.ac.uk/amd 

Katapult – Európai Forgatókönyv Fejlesztő központ 2006
Az első hazai központú, de nemzetközi tanárokkal és résztvevőkkel működő forgatókönyv fejlesztő tréning saját filmtervek kidolgozására. 
Kétszer 5 napos intenzív műhelymunka Budapesten és Prágában, valamint egy on-line konzultáció.
Időpontok és helyszínek:
2006. június 01-06. (Budapest)
2006. szeptember (On-line)
2006. december 05-10. (Budapest vagy Prága)

Meghosszabbított jelentkezési határidő: 2006. április 15. (postázás dátuma)
TransISTor 2006
A TransISTor egy több tanulmányi területet átfogó képzési program a kreatív történetmeséléshez kapcsolódó fejlett multimédiás technológiák témakörében. 
Első kurzus témája: 3D virtuális környezet, számítógépes játékfejlesztés és történetmesélés
Időpont: 2006. június 13-16.
Helyszín: Prága
Részvételi díj: 400 euró szabadúszóknak / 800 euró cégeknek 
Második kurzus témája: Motion capture technikák 3D játékokhoz és filmekhez
Időpont: 2006. július 3-7.
Helyszín: Karlovy Vary, a Fesztivál ideje alatt
Részvételi díj: 400 euró szabadúszóknak / 800 euró cégeknek
Harmadik kurzus témája: Szimuláció 3D-s térben és a játékokban (fizika, mesterséges intelligencia, mesterséges élet)
Időpont: 2006. július 7-10.
Helyszín: Prága
Részvételi díj: 400 euró szabadúszóknak / 800 euró cégeknek
Jelentkezési határidő: 2005. május 1. 
Célcsoport: Kreatív szakmabeliek, feltörekvő tehetségek, írók, rendezők, vágók, designerek, grafikusok és oktatók.
www.ciant.cz/transistor
CICAE 2006
Képzés témája: art mozik sikeres üzemeltetése
Célcsoport: európai mozi üzemeltetők 
Képzés ideje: 2006. augusztus 28.-szeptember 7., a Mostra del Cinema ideje alatt
Képzés helyszíne: San Servolo szigete, Velence, Olaszország
Jelentkezési határidő: 2006. május 15. Az on-line jelentkezés 2006. március 15. és május 15. között lehetséges a www.cicae.org internetes oldalon.
Részvételi díj: 500-1 500 euró 
Résztvevők száma: 50
www.cicae.org
Media Business School: Marketing and Distribution 2006

A kurzus témája: Marketing és forgalmazás
Időpont: 2006. július 9-16. 
Helyszín: Malaga, Spanyolország

Részvételi díj: 1 000 euró, mely magába foglalja a tandíjat, a dokumentációt, a szállást és az étkezést
Jelentkezési határidő: 2006. május 15. 
A jelentkezési lapok letölthetők a www.mediaschool.org/md internetes oldalon.
www.mediaschool.org 

Erich Pommer Institut: Essential Legal Framework 2006

Kurzus témája: menedzsment, jogi és pénzügyi kérdések 
Képzés ideje, helyszíne: 

1. workshop: 2006. március 17.-18., Berlin, Németország

Kurzus témája: Rights Clearance (Jogi engedélyek)

2. workshop: 2006. június 8.-11., Mallorca, Spanyolország

Kurzus témája: The International Television Format Trade (Nemzetközi licenszműsor kereskedelem) 

3. workshop: 2006. november 15.-19., Mallorca, Spanyolország

Kurzus témája: European Co-production: Legal and Financial Aspects (Európai koprodukció: jogi és pénzügyi szempontok)

Jelentkezési határidő: nincs információ

www.media-law-training.org
Discovery Campus 2006
A képzés ideje és helyszíne:
2006. március 10-12., Velence, Olaszország
2006. május 5-7., München, Németország
2006. június 30.-július 2., Marseille, Franciaország
2006. szeptember 23-24., Lipcse, Németország 
Jelentkezési határidő: Egy héttel a kezdési időpontok előtt lehet jelentkezni a kurzusokra.
Célcsoport: Dokumentumfilmesek, filmrendezők, akik szeretnének bekerülni a nemzetközi dokumentumfilmes piacra.
Részvételi díj: 170 euró
Tanulóknak és kelet-európai országokból érkezőknek a részvételi díj 90 euró.
Résztvevők száma: 150-300 fő
www.discovery-campus.de
Fesztiválok, vásárok, fórumok
Cartoon Movie - nemzetközi animációs vásár és koprodukciós fórum
2006. március 9-11., Potsdam, Németország
www.cartoon-media.be 

Szófiai Nemzetközi Filmfesztivál és Vásár
2006. március 9-19., Szófia, Bulgária
www.cinema.bg/sff 

Docs in Thessaloniki - Tesszaloniki Dokumentumfilm-fesztivál
2006. március 10-19., Tesszaloniki, Görögország
www.filmfestival.gr/docfestival  

Cinema Du Reel - Dokumentumfilm-fesztivál
2006. március 10-19. Párizs, Franciaország
www.cinereel.org 

Bergamo Film Meeting
2006. március 11-19. Bergamo, Olaszország
www.alasca.it/bfm 

Amnesty International Emberi Jogi Filmfesztivál
2006. március 22-26., Amszterdam, Hollandia 
www.amnesty.nl/filmfestival 

Titanic Budapest Filmfesztivál
2006. március 30. - április 9., Budapest, Magyarország
www.titanicfilmfest.hu 

Milánói Nemzetközi Filmfesztivál
2006. március 30. - április 10., Milánó, Olaszország
www.miff.it 

MIPDOC - Dokumentumfilmes vásár
2006. április 1-2., Cannes, Franciaország

www.marketplace-events.com 

MIP TV - Televíziós vásár
2006. április 3-7., Cannes, Franciaország

www.marketplace-events.com 


Cartoons on the Bay - Nemzetközi televíziós animációs filmfesztivál
2006. április 5-9., Positano, Olaszország
www.cartoonsbay.com
Enfilm - koprodukciós fórum és vásár

2006. április 10-12., Buenos Aires, Argentína
www.intercommunication.be 
Kiss Enikő

